बांध और नहरों का होगा सुदृढ़ीकरण, दी स्वीकृति
आबूरोड| जिलेमें स्थित बांध और नहरों की सुदृढ़ीकरण का कार्य होगा। इसके लिए राज्य सरकार ने करीब 1 करोड़ 40 लाख रुपए स्वीकृत किए हैं। सुदृढ़ीकरण के तहत नहर बांधों की मरम्मत, सफाई, जंगल कटिंग, टैंक निर्माण आदि कार्य होंगे। इन कार्यों के लिए जल संसाधन विभाग ने टैंडर आमंत्रित किए हैं। टैंडर प्रक्रिया पूरी होने पर निर्माण कार्य शुरू होंगे। टैंडर आवेदन की अंतिम तिथि आगामी 22 जनवरी निर्धारित की है। जिले में रेवदर, पिंडवाड़ा, शिवगंज सिरोही ब्लॉक में स्थित बांध और नहरों की हालत अच्छी नहीं है। इनमें लीकेज के कारण पानी व्यर्थ बह जाता है। किसानों को फसलों के लिए पर्याप्त मात्रा में पानी उपलब्ध नहीं हो पाता। ऐसे में फसलें खराब होने का अंदेशा रहता है। गत दिनों में किसान नहरों की सफाई मरम्मत के लिए प्रशासन से मांग की थी। तब अधिकारियों ने कार्रवाई का भरोसा दिलाया था।
येबांध और नहरें चयनित : कामेरीबांध, बरलूट, नवारा, बूटरी, वालोरिया, उडवारिया, करोड़ीध्वज, पंचदेवल, अणगौर, वराल, पोईदरा, धांता निम्बोड़ा बांध, मंडार नाले की नहर, टोकरा नहर, सुकली सेलवाड़ा नहर, पश्चिम बनास बांध नहर, वालोरिया बांध नहर, उडवारिया बांध नहर बूटरी बांध नहर आदि।
बांधों नहरों के रखरखाव पर अधिकतम 14.75 लाख रुपए तक खर्च होंगे। संबंधित कार्यकारी एजेंसी को 9 माह में कार्य पूर्ण करना होगा।
hin_Deva hin_Deva bho_Deva hin_Deva